El grup musical L’Arcàdia interpretarà peces de Händel, Vivaldi i Bach en el concert ‘Divino Barroco’ del festival MusAS
30 d’octubre 2019

![](/media/n1kdqkhi/33_c_concierto-arcadia.jpg)  

  

El festival de música antiga de Sagunt, MusAS, continua esta setmana amb un nou concert. En esta ocasió serà el grup musical L’Arcàdia que interpretarà el concert Divino Barroco dissabte, 2 de novembre, en la Capella Verge del Carme de l’Asil a les 19.30 hores. L'entrada al concert és gratuïta fins a completar l'aforament.

  

Davall la direcció del saguntí Francesc Gamón i amb Aurora Peña com a soprano, interpretaran peces de Georg Friedrich Händel, Antonio Vivaldi i Johann Sebastian Bach, acompanyats de la música de Laura Quesada a la flauta travessera; Daniel Pinteño i Marta Mayoral als violins; Amparo Camps a la viola; Carlos Montesino al violoncel; Alberto Jara al contrabaix i Francesc Gamón al clavecí.

  

Les peces que el públic assistent podrà disfrutar seran Salve Regina, HWV 241 del compositor cosmopolita Händel; el Concert per a flauta en Re major «Il Gardellino» i In furore iustissimae irae, RV 626 del compositor italià Vivaldi o la peça Ich habe genug, BWV 82a del compositor barroc Bach.

  

Fundat per Francesc Gamón, Aurora Peña, Fernando Pascual i Pere Joan Carrascosa, el grup L’Arcàdia naix en 2013 amb uns jóvens integrants que desenvolupen habitualment la seua activitat, també, en destacades formacions, així com en centres docents com els Conservatoris Superiors de València, Alacant, Màlaga i Còrdova.

  

Ha oferit concerts en cicles i festivals de l'àmbit nacional i internacional, tals com Hulencourt Festival (Brussel·les), Festival Internacional de Música de Morella, Les Arts en Paral·lel (Palau de la Música de València), Cicle de Música Sacra Sagunt in Excelsis, Festival de Música d’Ares del Maestrat, Festival Internacional de Música de la Font de la Figuera, Cicle d'òrgan de l'església de la Companyia de València.

  

A més, compromesos amb la difusió de la música antiga, L’Arcàdia promou des de l'any 2015 el festival MusAS - Música Antiga Sagunt, amb l'Ajuntament de Sagunt. Destaquen les seues interpretacions de Membra Jesu nostri, de D. Buxtehude, Delirio amoroso de Händel, Selva Morale et Spirituale de Monteverdi i la seua col·laboració amb Arianna Savall per a la interpretació d'un programa dedicat als Madrigals d'este compositor.​

*   [](http://www.facebook.com/sharer.php?u=https://aytosagunto.es/va/actualitat/el-grup-musical-l-arcadia-interpretara-peces-de-handel-vivaldi-i-bach-en-el-concert-divino-barroco-del-festival-musas/ "Facebook")
*   [](http://twitter.com/share?url=https://aytosagunto.es/va/actualitat/el-grup-musical-l-arcadia-interpretara-peces-de-handel-vivaldi-i-bach-en-el-concert-divino-barroco-del-festival-musas/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-grup-musical-l-arcadia-interpretara-peces-de-handel-vivaldi-i-bach-en-el-concert-divino-barroco-del-festival-musas/ "Linked In")
*   [](mailto:?body=https://aytosagunto.es/va/actualitat/el-grup-musical-l-arcadia-interpretara-peces-de-handel-vivaldi-i-bach-en-el-concert-divino-barroco-del-festival-musas/)